|  |
| --- |
|  |
| grb7 **REPUBLIKA HRVATSKA** |
| PRIMORSKO-GORANSKA ŽUPANIJA |
| **Upravni odjel za prostorno uređenje,**  **graditeljstvo i zaštitu okoliša** |
|  |

KLASA: 112-03/18-01/16

URBROJ: 2170/1-06-02/2-18-3

Rijeka, 7. rujna 2018.

Pročelnica Upravnog odjela za prostorno uređenje, graditeljstvo i zaštitu okoliša Primorsko-goranske županije, temeljem članka 19. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18), objavljuje slijedeće

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**OGLAS ZA PRIJAM U SLUŽBU U**

**UPRAVNI ODJEL ZA PROSTORNO UREĐENJE, GRADITELJSTVO I ZAŠTITU OKOLIŠA PRIMORSKO-GORANSKE ŽUPANIJE**

**na radna mjesta:**

1. **SAVJETNIK / SAVJETNICA ZA PROSTORNO UREĐENJE I GRADITELJSTVO II, 1 izvršitelj / izvršiteljica na određeno vrijeme radi zamjene duže vrijeme odsutne službenice – mjesto rada Rijeka**

**OPIS POSLOVA radnog mjesta „Savjetnik / Savjetnica za prostorno uređenje i graditeljstvo II“:**

* Vodi i rješava složene upravne i druge predmete iz područja prostornog uređenja i gradnje. Rješava složena pitanja iz nadležnosti Odsjeka te odgovara za pravilnu primjenu postupaka i metoda rada i provedbu pojedinačnih odluka.
* Prati stanje u upravnim područjima iz djelokruga Odsjeka, osobito u pogledu provođenja zakona i drugih propisa te primjera dobre prakse i predlaže mjere za poboljšanje. Surađuje s nadležnim ministarstvima, državnim uredima i drugim institucijama i pravnim osobama koje djeluju u okviru djelokruga rada Odsjeka. Prati stručnu literaturu i pohađa edukacije iz područja prostornog uređenja i graditeljstva.
* Izrađuje izvješća o radu i druga propisana izvješća, sudjeluje u izradi polugodišnjeg i godišnjeg izvješća o radu Odsjeka.
* Obavlja stručnu komunikaciju sa strankama i drugim subjektima u svrhu pružanja savjeta, prikupljanja i razmjene informacija. Obrađuje predstavke i pritužbe građana i drugih subjekata.
* Sudjeluje u pripremi, izradi, prikupljanju podataka, implementaciji, ažuriranju i korištenju informacijskog sustava Županije iz djelokruga rada Odsjeka.
* Obavlja i ostale poslove koje mu povjeri voditelj Odsjeka.

1. **VIŠI STRUČNI SURADNIK / VIŠA STRUČNA SURADNICA ZA PROSTORNO UREĐENJE I GRADITELJSTVO, 1 izvršitelj / izvršiteljica na određeno vrijeme radi zamjene duže vrijeme odsutne službenice – mjesto rada Rijeka**

**OPIS POSLOVA radnog mjesta „Viši stručni suradnik / Viša stručna suradnica za prostorno uređenje i graditeljstvo“:**

* Vodi složenije upravne i druge predmete iz područja prostornog uređenja i gradnje. Rješava složenije probleme iz nadležnosti Odsjeka uz upute i nadzor voditelja Odsjeka.
* Prati stanje u upravnim područjima iz djelokruga Odsjeka, osobito u pogledu provođenja zakona i drugih propisa te primjera dobre prakse te predlaže mjere za poboljšanje. Surađuje s nadležnim ministarstvima, državnim uredima i drugim institucijama i pravnim osobama koje djeluju u okviru djelokruga rada Odsjeka. Prati stručnu literaturu i pohađa edukacije iz područja prostornog uređenja i graditeljstva.
* Izrađuje izvješća o radu i druge propisane izvještaje, odgovara za pravilnu primjenu postupaka i metoda rada te provedbu pojedinačnih odluka
* Obavlja stručnu komunikaciju sa strankama i drugim subjektima u svrhu prikupljanja i razmjene informacija. Sudjeluje u obradi predstavki i pritužbi građana i drugih subjekata.
* Sudjeluje u pripremi, izradi, prikupljanju podataka, implementaciji, ažuriranju i korištenju informacijskog sustava iz djelokruga rada Odsjeka.
* Obavlja i ostale poslove koje mu povjeri voditelj Odsjeka.

1. **VIŠI STRUČNI SURADNIK / VIŠA STRUČNA SURADNICA ZA PROSTORNO UREĐENJE I GRADITELJSTVO, 1 izvršitelj / izvršiteljica na određeno vrijeme radi zamjene duže vrijeme odsutne službenice – Ispostava u Crikvenici**

**OPIS POSLOVA radnog mjesta „Viši stručni suradnik / Viša stručna suradnica za prostorno uređenje i graditeljstvo“:**

* Vodi složenije upravne i druge predmete iz područja prostornog uređenja i gradnje. Rješava probleme iz nadležnosti Ispostave uz upute i nadzor voditelja Ispostave.
* Prati stanje u području iz djelokruga rada ispostave, osobito u pogledu izvršavanja zakona i drugih propisa te primjera dobre prakse. Prati stručnu literaturu i pohađa edukacije iz područja prostornog uređenja i graditeljstva. Daje upute strankama u ostvarivanju njihovih prava.
* Izrađuje izvještaje o radu i druge propisane izvještaje, odgovara za pravilnu primjenu postupaka i metoda rada te provedbu pojedinačnih odluka.
* Obavlja stručnu komunikaciju sa strankama i drugim subjektima u svrhu prikupljanja i razmjene informacija. Sudjeluje u obradi predstavki i pritužbi građana i drugih subjekata.
* Sudjeluje u pripremi, izradi, prikupljanju podataka, implementaciji, ažuriranju i korištenju informacijskog sustava iz djelokruga rada Odsjeka.
  + Obavlja i ostale poslove koje mu povjeri voditelj ispostave

**I. PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije („Službene novine Primorsko-goranske županije“ broj 36/10, 12/11 i 36/14).

Osnovnu plaću službenika raspoređenog na radno mjesto savjetnik II čini umnožak koeficijenta složenosti poslova radnog mjesta koji iznosi 2,45 i osnovice za obračun plaće, uvećan za 0,5% za svaku navršenu godinu radnog staža.

Osnovnu plaću službenika raspoređenog na radno mjesto viši stručni suradnik čini umnožak koeficijenta složenosti poslova radnog mjesta koji iznosi 2,20 i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u upravnim odjelima službama Primorsko-goranske županije utvrđena je Odlukom Župana i iznosi 4.840,00 kuna bruto.

**II. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Maksimalan broj bodova koje kandidati / kandidatkinje mogu ostvariti na prethodnoj provjeri znanja i sposobnosti iznosi 20 bodova (10 bodova iz pisanog testiranja i 10 bodova temeljem provedenog intervjua).

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete natječaja i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug rada Upravnog odjela za prostorno uređenje, graditeljstvo i zaštitu okoliša Primorsko-goranske županije i opisa poslova radnog mjesta za čiju popunu je raspisan Oglas.

Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za prostorno uređenje, graditeljstvo i zaštitu okoliša Primorsko goranske županije na adresi Rijeka, Riva 10.

**Pravni i drugi izvori za pripremanje kandidata za testiranje jesu:**

*Opći dio:*

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak i 123/17)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12, 152/14, 94/16 i 29/17)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  <http://europa.eu/index_hr.htm> - institucije i tijela EU).

*Posebni dio:*

- Zakon o gradnji („Narodne novine“ broj 153/13 i 20/17)

- Zakon o prostornom uređenju („Narodne novine“ broj 153/13 i 65/17)

- Zakon o postupanju s nezakonito izgrađenim zgradama („Narodne novine“ broj 86/12, 143/13 i 65/17)

**P r o č e l n i c a**

**v.r. doc.dr.sc. Koraljka Vahtar-Jurković, dipl.ing.građ.**